
În lumina noilor şi noilor descoperiri istorice privind Mitropolia Tomisului avem onoare de a vă prezenta în exclusivitate o introducere în temă a 
Înaltpreasfintitului Pärinte Teodosie, Arhiepiscopul Tomisului: 


A identifica si a restitui posesorului de drept strälucirea cea dintài, prin justa punere în valoare, este una dintre cele mai nobile preocupàri ale misiunii de 
cercetător, cu atât mai mult cu cât obiectul investigației științifice este Creștinismul de expresie daco-romană, manifestat istoric în Biserica Scythiei Minor. 

Una dintre caracteristicile distinctive ale Scythiei Minor, care a influenţat constant comportamentul misionar al Bisericii dobrogene este, fără doar și poate, 
poziționarea sa geografică. Însă realizarea primei (şi, până acum, singurei) legături trainice și neîntrerupte între Est și Vest, într-un sistem teologic unitar, bine 
articulat și validat de pleroma Bisericii universale, alcătuit din unirea perfect funcţională, însă fără dizolvare ori contopire, a atâtor elemente contradictorii - a 


reflexivitatii grecești (aflată în permanentă neliniște si mișcare de auto-depäsire) cu pragmatismul roman (ancorat in fapta imediată si în corelatiile juridice ale 
acesteia), a poeziei mistice siro-palestiniene cu asceza cea mai severă a anahoretilor pustiului Nitriei ori ai Tebaidei din Egipt, între dominanta sentimentalist-abisală 
a gândirii slave și setea apriorică de echilibru a poporului român, care o temperează pe cea dintâi — sub acoperișul generos al Dobrogei/Scythiei/Diciei/Daciei 
pontice, ca „patrie a națiunilor”, nu s-ar fi putut realiza fără elementul uman, atât de vechi și de valoros, reprezentat de populaţia acestor ținuturi. 
Descendenții acestei populații au fost și sunt în stare să construiască acea punte între mentalități și condiții altfel ireconciliabile!. 
Recentele studii au scos la ivealà surse principale ale Istoriei Bisericii Universale referitoare la ierarhul Scythiei Minor, Marcus Tomensis, unul 
dintre cei 318 purtàtori de Duh Sfant Pärinti de la Sinodul | Ecumenic (Niceea, 325), care apare în documentele respective cu titulatura de metropolitanus. 
Aceste surse, pe care le descriem succint, sunt: 
a. 
Codexul 212, aflat în Erzbischôfliche Diözesan - und Dombibliothek din Köln, este un manuscris Dionysius Exiguus (470-544), datat a fi de la mijlocul secolului 


V2. 


in care sfântul cărturar traduce din greacă in latină Canoanele Sinodului de la Niceea si oferă si o listă a ierarhilor participanți. În lista ierarhilor din dioceza 
Daciase află numele lui Marcus metropolitanus, al doilea dupăProtogenes, mitropolitul Sardicei?. 
b. 
Manuscrisul 671, aflat in Bibliothéque Carnegie de Reims’, este un rescript din anul 801 si cuprinde o Collectio Canonum precum si lista participantilor la 
Sinodul | Ecumenic, Marcus metropolitanusfiind si el mentionat, tot in dioceza Dacia. 


C. 


Manuscrisul Vat. Lat. 7222 se afla in Biblioteca Vaticanului®. Este un rescript, datat 800-850. Marcus este mentionat în mod identic precum în manuscrisele de 
mai SUS. FOTO: 

Laud. Misc. 421 (S. C. 893), anul 875 (Oxford, Bodleyan Library. Contine Collectio canonum Dionysio-Hadriana cu mentionarea in lista Párintilor niceeni a lui 

M. p. th. f. 72, Fulda, anul 851 (Julius Maximilians Universität Würzburg)". Este vorba tot de Collectio canonum Dionysio-Hadriana in care se afla, in traducere, 
Canoanele Sinodului de la Niceea din anul 325, urmate de lista sfintilor ierarhi care au participat la vestitul Sinod. Provincia Daciaeste reprezentata de acelasi 


vestit Mitropolit Marcus al Tomisului. 


Titulatura de mitropolit nu trebuie sá pará nici neadecvatá, nici exageratá pentru acea epocá. Tocmai la Sinodul | Ecumenic s-a procedat la recunoasterea 


si generalizarea prin lege a formei de organizare bisericesti mitropolitane®. 
Astfel toate episcopiile unei regiuni administrativ-teritoriale mai mari (gr. eparchia; lat. provincia) au fost asezate sub conducerea ierarhului care pästorea 
în cetatea de scaun a provinciei respective. „Ca atare, cel putin pentru documentele Sinodului | ecumenic, printr-o eparhie bisericească trebuie înțeleasă o 


mitropolie, iar nu o simplă episcopie, cea din urmă cuprinzând doar teritoriul unei cetätr®. 


În canoanele 4-7 ale Sinodului | Ecumenic sunt stipulate principalele trăsături ale unei mitropolii, dintre care amintim principiul canonic al păstrării 
(respectării) intaietatilor (privilegiilor) si a demnităţii (vredniciei) dobândite pentru totdeauna de către un scaun mitropolitan, indiferent de faptul că un alt centru 
episcopal poate căpăta, de-a lungul timpului, o mai mare influenţă (| Ec. 6-7)10. 

Șirul mitropolitilor Tomisului, început de Marcus Tomensis metropolitanus la începutul secolului al IV-lea, a continuat neînterupt în perioada medievală, 


chiar și după crearea themei Paristrion (Paradounavon), în 971, de către împăratul bizantin loan Tzimisches, cu capitala la Dorostolon (Silistra). 
Cele două sigilii aparținând mitropolitilor de Tomis Anicet (sec. X-XI) si Vasile (sec. XI) arată că „paralel cu mitropolia nou înființată la Dorostolon, capitala 


themei Paristrion, a continuat să existe mitropolia vechii capitale Tomis, ambele depinzând direct de Patriarhia Ecumenică de Constantinopor'12, ierarhii păstrând 


titulatura consacrată de „mitropolit de Tomis” iar nu de Constantia, cum avem dovada sigură că se numea, în veacul al X-lea, reședința Scythiei Mici 15, 

Anul răscoalei Asăneștilor (1186) a adus cu sine desființarea themei Paristrion și, odată cu ea, pierderea influenței exercitate timp de secole de către 
mitropoliţii Tomisului. 

Însă Dobrogea nu a fost nicicând lipsită de mitropolie, fiindcă, mai ales după 1204, un mitropolit în dependenţă canonică de patriarhul de Niceea, funcționa 
în scaunul de Vicina (Dicina), o cetate situată pe o insulă a Dunării (identificată astăzi cu certitudine la Păcuiul lui Soare), la patruzeci de mile de vărsarea fluviului în 
Marea Neagră. 


De la recucerirea Constantinopolului de la latini, în 1261, până la 1359, când ultimul mitropolit de Vicina, Sfântul lachint este transferat la Curtea de Argeș, 


în calitate de mitropolit al Ţării Românești, mitropoliţii Vicinei au păstorit în Dobrogea ca si continuatori firești ai mitropolitilor de Tomis!4. 


Descoperirea adeväratei titulaturi a ierarhului Marcus al Tomisului!5, aceea de mitropolit, recunoscut la Primul Sinod al intregii lumi crestine, 
ridică, prin vechimea si demnitatea scaunului de Tomis, prestigiul istoric, national, eclesial si european al României si al Bisericii Ortodoxe Romane. 


De ce? Pentru că realizarea primei unități de gândire a lumii creștine, întemeiată atât pe marea poruncă misionară a Bisericii (Matei 28, 19-20) cât si pe 
nevoia unor măsuri comune de apărare împotriva adversarilor credinţei, s-a conturat la Niceea, în 325. 

„Totul a început în 325, la conciliul de la Niceea, convocat de împărat, continuând cu alte șase reuniuni, pînă în 787. Să lăsăm la o parte faptul material și 
de civilizaţie că secole întregi s-au putut organiza — în marginea unei Europe aflate în plin haos și a unei lumi arabe de nomazi — asemenea reuniuni ce întruneau 
conducători spirituali până și din Spania ori Franţa, ceea ce dovedea existența unui sistem sigur de contacte și comunicări, controlul drumurilor, buna administraţie şi 
birocratie, într-un cuvânt civilizația de care avea să facă mai târziu atâta caz Vestul. Să întârziem însă o clipă asupra dezbaterilor de idei, care în acel ceas au avut, 
cum era firesc, un caracter pur religios, dar ale căror reverberatii, la început filozofice, s-au transmis întregii culturi europene, chiar dacă în chip neștiut, până si 
3916 


sistemelor de valori profane si antireligioase, autorizándu-ne astfel sá sustinem că în anul 325 începe în chip hotărât o cultură nou 
Întreaga lume creștină, având drept călăuză si unic mijloc de sfințire Biserica, Trup al lui Hristos în care toti cei botezați sunt incorporati fără a fi desfiintati, 
uniti într-o ființă (umanitatea îndumnezeità a lui Hristos) fără a li se stirbi, în vreun fel, liberul arbitru, puternic legati printr-o ierarhie însă de neînlocuit ca 
individualitäti, își va consolida neîncetat menirea de a oglindi pe pământ împărăţia cerurilor. 
„Europa începe la 325 cu Conciliul de la Niceea. Dă modelul. Europa faustică va pieri cum s-a spus, dar cea a pluralitatii de-o-fiintà, nu. Nordicii s-au 
substituit Europei la anul 1000 si au dinamizat-o. Dar ea rămâne cea trinitară. Aceasta a operat in fond. Creștinismul e “religia religiilor” si Europa “cultura 


culturilor 1" . 

Adunarea credinciosilor din Dobrogea a primit cu mult entuziasm toate aceste dovezi oferite de cátre cercetátorii romani si stráini reuniti in demersul 
dezváluirii adevárului istoric despre mitropolia Tomisului. Oameni de culturä, reprezentanti ai autoritätilor publice centrale si locale, atát credinciosi ortodocsi cát si 
cei de alte confesiuni, toti locuitori ai Dobrogei, au solicitat in repetate ránduri Arhiepiscopiei Tomisului sá ia atitudine in favoarea singurei provincii istorice a 
României care, în mod paradoxal, nu are un scaun mitropolitan pe teritoriul sáu si nici un institut patronat de Academia Română care să se dedice studiilor 
dobrogene. 

Glasurile cele mai puternice vin, asa cum era de asteptat, in intampinarea unor názuinte drepte, bazate pe argument istoric, canonic si teritorial-numeric, 
dar acestea pana la momentul de fata, din variate motivatii, nu au primit ráspunsul cuvenit. Acest lucru a creat o raná grea in constiinta dobrogenilor, váduviti si 
dispretuiti in incercarea lor de a fi in acelasi ránd cu restul provinciilor istorice románesti. 

Orice demers de sustinere a reactivárii mitropoliei Tomisului este in interesul natiunii románe si al populatiei din Dobrogea. Orice sustinere 
contribuie decisiv la restabilirea unui act de dreptate si la eliminarea definitiva a discriminárii cetátenilor din Dobrogea in raport cu conationalii lor din 
toate regiunile istorice ale Romániei, care au centre mitropolitane pe teritoriul lor. 

Aprobäm, asadar, cu bucurie si binecuvántám cu emotie misiunea grupului de cárturari dedicati completárii ,paginilor albe" ale istoriei poporului román si a 
Bisericii sale, cu rádácini sigure in strábuna mitropolie a Tomisului, demers concretizat prin buchetul de documente culese din marile biblioteci. Rugám pe Bunul 
Dumnezeu sa binecuvánteze pe toti iubitorii adevarului si ai dreptátii istorice a celui mai vechi pamant románesc. 

TTEODOSIE, 


Arhiepiscopul Tomisului 

1 Costin Miron, „Biserica în Scythia Minor în secolele IV-VI”,Revista Transilvania4-5 (2007), pp. 4-10. 


2 Monumenta Romaniae Historica, vol. 810. 


3° Sardica/Serdica (Sofia, Bulgaria) a fost aleasă drept capitală a diocezei Dacia, de către însuși Sfântul Împărat Constantin, ca urmare a noii sale organizări 
administrativ-teritotriale. Interesant este faptul că Dacia constantiniană cuprindea teritoriile vechilor provincii: Moesia Superior, Moesia Inferior, Scythia Minor, Dacia 
aureliană, Macedonia, Tesalia, Bosporus. Acestora li se adăuga Gothia (Dacia carpato-danubiană), al cărei episcop Teofil este și el menţionat, penultimul, tot în lista 
ierarhilor din dioceza Dacia. 


4 -Monumenta Romaniae Historica, vol. 817. 


5! Monumenta Romaniae Historica, vol. 821. 


6 Monumenta Romaniae Historica, vol. 822. 


7! Monumenta Romaniae Historica, vol. 824. 


8-I.N. Floca, Drept canonic ortodox, legislaţie si administratie bisericească, vol. |, Bucuresti, 1990, p. 175; M. Ciucur, „Principiul adaptării unităţilor teritoriale 
bisericești la impartireaadministrativ-politica de stat în secolele I-VI’, în: Mitropolia Moldovei și Sucevei, LIII (1977), 7-9, p. 562; H. Leclercq, „Episcopat”, 
în:Dictionnaire d'archéologie chrétienne et de liturgie (DACL), V/1 (Encaustique-Feux), Paris, 1922, col. 234; F. Dvornik, The Idea of Apostolicity in Bizantium and 
the Legend of the Apostle Andrew, Cambridge, Massachusets, 1958,pp. 6-8; O. Pasquato, „Provinces ecclésiastiques”, în: Angelo Di Berardino (ed.) Dictionnaire 
encyclopédique du christianisme ancien (DECA), Il (J-Z), Cerf, 1990, pp. 1822-1823. 


9- |. Holubeanu, „Dependenţa canonică a Tomisului în secolul al IV-lea”, în: Emilian Popescu; pr. Viorel lonitá (ed.), Cruce si misiune. Sfinţii Împărați Constantin și 
Elena - promotori ai libertății religioase și apărători ai Bisericii, vol. Il, Ed. Basilica, Bucuresti, 2013, p. 617. 


10 LN. Floca, Canoanele Bisericii Ortodoxe. Note si comentarii, Sibiu, 1992, pp. 53-54. 


11-P. Diaconu, „Despre organizarea eclesiasticá a regiunii Dunării de Jos (ultima treime a secolului X - secolul XII)", în Studii Teologice, XLII (1990), nr. 1, pp. 113- 
120. 


12 |. Barnea, „Noi date despre mitropolia Tomisului”, in Pontica, 24, 1991, p. 281. 


13 Ibidem. 


14- Ibidem. 


15 În Codex Parisinus 3838 , Marcus al Tomisului apare cu numele Marcostomes. A se vedea: E. Honigmann, ,La liste originale des Pères de Nicée”, in: Byzantion, 
14 (1939), 1, pp. 39-40; C. Auner, „Dobrogea”, în: DACLIV/1, col. 1241, n. 1; J. Zeiller, ,Sur un point de géographie ecclésiastique ancienne: le prétendu évêché 
danubien de Coméa”, in:Cinquantenaire de l'école pratique des Hautes Etudes. Mélanges de la Section dessciences historiques et philologiques, Paris, 1921, pp. 


102-104. 


16 Constantin Noica, Modelul cultural european, Ed.Humanitas, Bucuresti, 1993, p.64. 


17 Constantin Noica, Jurnal de idei, Ed.Humanitas, Bucuresti, 1990, p.337. 

Minunat text. 


Vrednic este Teodosie 
Maine, mitropolit de poveste 
Poimâine, patriarh de Constantinopol ! 


Autentifică-te sau înregistrează-te (inregistrare) pentru a trimite comentarii. 


MIELU' 
16.12.2023 04:18 


Felicitari si recunostinta tuturor celor vrednici care neobositi s-au devotat acestui proiect! 

Am selectat prima parte din citatul din Constantin Noica, Jurnal de idei : 

"Europa începe la 325 cu Conciliul de la Niceea. Dă modelul. Europa faustică va pieri cum s-a spus, dar cea a pluralitätii de-o-fiintá, nu." 

Am lasat insa de-o parte concluzia fiindca, desi cred aceasta, "Creștinismul e "religia religiilor”, dar am indoieli serioase ca Europa, in afara paradigmei crestine originare, a trairii 
ei, ar fi tocmai "cultura culturilor." 

Nordicii (popoarele germanice) au dinamizat intradevar faustismul (pactul cu diavolul adica) veac dupa veac, ducand lucrurile pana la ultimele consecinte de azi, o forma diforma, 
calpa, fara fond, armura de cavaler fara cavalerism slujitor, ci jefuitor. Si nici nu putea fi altfel ce a iesit din mandria "primei Rome." Crucea in Hristos au pervertit-o in pretext de a- 
i subjuga pe altii din ale cararor resurse si-au cladit splendorile. Acum, ca si altadata, dominatie si jaf, in numele unei false unitati intru prosperitate, justitie, democratie, drepturi. 
lar din etica protestanta originara au facut un cult inchinat materialitatii mefistofelice, austeritatea, preschimbata in desfatari fara de numar sau rusine. 

Din pacate, filisoful nostru nu a apucat sa mai traiasca spre a vedea ororile zilei de azi... Odihneasca-se in pace. 


Autentifică-te sau înregistrează-te (inregistrare) pentru a trimite comentarii. 


TABĂRĂ OCTAVIAN-ADRIAN 
16.12.2023 10:19 


As adauga si eu un text de referinta, crestinul in contemporaneitate: http://www.cuvantul-ortodox.ro/mircea-vulcanescu-crestinul-in-lumea-moderna/ 


Autentifică-te sau înregistrează-te (inregistrare) pentru a trimite comentarii. 

Va multumesc! 

Merita citit Mircea Vulcanescu! 

Conferinta aceasta, o incursiune erudita in istoria vietii omului sub aspect spiritual, foarte interesanta si folositoare, o dezvoltare a ideii caracterului paradoxal al fiintei 
noastre omenesti -- cel al zbaterii intre inger si demon, intre lumesc si divin, intre Rai si iad. O zbatere care a insotit omul de la alungarea sa din paradis, si care pare 
sa nu aiba o rezolvare decat printr-o sfasiere interioara, finalizata intr-o alegere inevitabila, dramatica -- fie a caderii in materialitate, fie a lepadarii de lume. Eu cred 
insa ca incercarile teologice de a intelege ce ne-a daruit Dumnezeu prin Hristos, solutia oferita noua tuturor, insista dureros pe aceasta alegere cu caracter disjunctiv 
categoric -- ori-ori, caci o cale de mijloc nu exista. Si totusi Hristos insusi ne-a oferit una, posibil realizabila -- calea Iubirii. Caci asa cum acolo unde patrunde lumina 
intunericul se disipeaza, tot asa acolo unde patrunde iubirea pacatele lumii devin imposibile, se anuleaza sau convertesc, nu mai pot fi infaptuite. 

Fiindca nu e locul aici sa dezvolt acest subiect, drag mie, dar vast, trimit la povetele iubitoare si intelepte ale unui sfant parinte ortodox pe care il indragesc, care cu o 
simplitate accesibila intelegerii oricui vorbeste despe calea "usoara", practica, si in acelasi timp, regala-cristica, Calea lubirii -- parintele Porfirie Kavsokalivitul. 

" ,Jugul Meu e bun și povara Mea este ușoară” (Matei 11, 30). 

https://youtu.be/blaF-75xPfo?si=S4m302R0DCt63BYa 


Pentru o aprofundare mai ampla sub aspect teologic, exista un autor roman de generatie noua care, dezvoltand teza sa de doctorat, a publicat o carte care sparge, 
intr-un anumit sens, tabuurile traditionale. Este vorba de parintele loan Dumitru Popoiu -- "Nebuni pentru Krishna si nebuni pentru Hristos -- Treptele credintei sau 


despre "nebunia" sfintilor”, Editura Doxologia. 
https://doxologia.ro/treptele-credintei-despre-nebunia-sfintilor 


Autentifică-te sau înregistrează-te (inregistrare) pentru a trimite comentarii. 

Dr. Geanina Hagimă: Plângere 
prealabilă privind declararea epidemiei 


Un lunetist israelian a ucis "cu sânge 
rece” o mamă și o fiică creștine în timp 


Marius Mioc despre 17 decembrie 1989: 

CELE MAI POPULARE 


OPINII 


de Cristian Botez 


Pe peronul metroului, la Republica, Mocanu, șeful PCR la Energomontaj, ne-a strâns mai aproape si soptit, ne-a spus, după ce ne-a zis „sper cá nu e unul dintre noi de la... ochi 
albaștri”, că, citez, „Fraţilor, e groasă! Se dărâmă sandramaua!”. Asta, pe 18 decembrie 1989, la Bucuresti. 


(opinii/Cristian-Botez-Bucuresti-18-decembrie-1989-FRATILOR-E-GROASA-SE-DARAMA-SANDRAMAUA-1 71500) 


de Prof. Constantin Barbu 


În stadiul actual al cercetărilor putem vorbi cu certitudinea care decurge din manuscrisele, documentele, înscrisurile și celebrele sigilii ale lui Anicet și Vasile că există, între anii 325 și 
secolul XI, următorii mitropoliți ai Tomisului: 


unor-manuscrise-vechi-despre-marii-mitropoliti-ai-Tomisului.-FOTO-MANUSCRISE-186336) 


de Marius Mioc 


17 decembrie 1989. Românii încep să cada sub gloantele celor trimiși să-i reducă la tăcere. Astăzi, povestea morţii lui Radian Belici, care în 1989 avea 32 de ani, era pompier si avea 
un copil. Ucigasii i-au retezat viitorul cu o rafalà de mitralieră, refuzându-i pana și înmormântarea creștinească. 


(cultura-istorie/Marius-Mioc-despre-17-decembrie-1989-Cum-a-fost-impuscat-Radian-Belici-la-Timisoara.-A-fost-ars-in-crematoriul- 


Cenusa-de-la-Bucuresti-la-ordinul-Elenei-Ceausescu-9360) 


de Redacţia 


În America se vorbește tot mai intens despre împiedicarea prin orice mijloace a lui Trump de a ajunge din nou la Casa Albă. 


(opinii/ll-va-asasina-Statul-Paralel-pe-Donald-Trump-186333) 

de Dr. Geanina Hagimă 


Declararea epidemiei facilitează punerea în aplicare a unor hotărâri abuzive cum ar fi Ordinul nr. 3494/2022 care creează presiuni și constrângeri de vaccinare ROR, așa cum s-a 
întâmplat și în perioada covid. 


(stiri-sanatate/Dr.-Geanina-Hagima-Plangere-prealabila-privind-declararea-epidemiei-de-rujeola-pe-teritoriul-Romaniei-%E2%80%93- 
argumente-medicale-si-documentatie-186331) 

de Luminița Arhire 


Ce impresionant a zis Liiceanu Gabriel „.. întrucât gurile noastre erau ABSOLUT ZAVORATE, ei au vorbit în locul nostru...”. De aceea cred eu cà pentru a recupera perioada nasoalà 


când avea „gura zăvorâtă”, distinsului filosof Liiceanu din 1990 „...încoace/ gura nu-i mai tace..." 


(opinii/Liiceanu-si-ai-lui...-FOTO.-Luminita-Arhire-GRUP-STATUAR-186326) 


E de Cronicar 

17 decembrie 1989. Dimineata Timisoara coboará din nou in strada. Majoritatea liderilor inclestárilor din noaptea trecuta fusesera sálbatic bátuti ori arestati de cátre Militie si 
Securitate, în razii ce máturaserá orașul întreaga noapte. 

de Elena Solunca 


di: 


Se apropie Marele Praznic al Nașterii Domnului, timp de graţie pentru a ne pregăti, curätindu-ne mai întâi trupul prin post si rugăciune spre a-l împodobi cu virtuțile definitorii pentru cei 
botezați în numele Tatălui, al Fiului și al Sfântului Duh. 

Mihai G.: Să fie listate studiile științifice ne finanţate de industria farma, ONG-uri Sorosisre sau g... 


(@ Dr. Geanina Hagima: Plângere prealabilă privind declararea epidemiei de rujeolă pe teritoriul României — argumente medicale și documentație) 


argumente-medicale-si-documentatie-186331#comentariu-268725) 


brian duffy: kaganul era conducatorul al kazarilor 


Semaca: Acelasi mod de operare | au avut si trupele hortyste cu romanii din transilvania. Rezultatul? … 


(@ Ofițerii Armatei Israeliene au recunoscut MASACRUL de la TANTURA: Le-am violat fetele palestinienilor si pe ei i-am ucis si ars cu aruncätoarele de flăcări. Documentarul VIDEO 
prezentat la Sundance Film Festival transcris de un cititor ActiveNews) 


(covid-documentare-video-covid/Ofiterii-Armatei-Israeliene-au-recunoscut-MASACRUL-de-la-TANTURA-Le-am-violat-fetele- 
palestinienilor-si-pe-ei-i-am-ucis-si-ars-cu-aruncatoarele-de-flacari.-Documentarul-VIDEO-prezentat-la-Sundance-Film-Festival-transcris- 
de-un-cititor-ActiveNews-186335#comentariu-268722) 


cica: Probleme náucitoare vizionati aici: https://www.youtube.com/watch?v=dq_GFIBaG3U 


(@ Franta cere clarificări Israelului pentru moartea unui angajat al Ministerului sáu de Externe într-un bombardament israelian în Fâșia Gaza - “Este nevoie ca lumea sá nu mai 
susțină Israelul în nebunia sa ucigasà”) 


(externe/Franta-cere-clarificari-Israelului-pentru-moartea-unui-angajat-al-Ministerului-sau-de-Externe-intr-un-bombardament-israelian-in- 
Fasia-Gaza-Este-nevoie-ca-lumea-sa-nu-mai-sustina-Israelul-in-nebunia-sa-ucigasa-186327#comentariu-268721) 

